Ekkerigheid - INK - INK Ekkerigheid - INK
Deur Theresa Postma
Datum gepubliseer: 14 Desember 2019 Aantal woorde: 166 161 Kere gelees ♥Hou van
Brons 170 woorde
Ek lees die woord raak in een van Berdéhand Brand se gedigte. Ekkerigheid. Oombliklik kom ek tot ŉ skokkende besef. Ekkerigheid is ook die ongedurigheid binne my, die afsondering, die rusteloosheid wat nie wyk wil kry nie. Dit lê soos ŉ stuk klipperaarde tussen my en Abba Vader. En ek val op die grond. “Here,” pleit ek, “vergewe my”. Ek het my geesdrif verloor, met die swaarkry-tyd verstrengel geraak. My oë op die pyn gerig. Alles gaan oor my, nie meer God nie.
Dié woord bring ŉ kopskuif, en daarna kalmte. Die plek waar ek myself bevind het mag miskien ‘n geestelike niemandsland wees, maar my Here kén my. Hy het nooit van my vergeet in die seer stiltes nie. Dinge werk uit soos dit moet. “Kyk, Ek maak alles nuut.”
My hart is versterk. En ek dans op die lied van Sy liefde, ek dans soos ŉ steenbok in ŉ haak-en-steek-savanne, soos ŉ klipblom tussen die krake van ŉ rotshang. Ek dans en dans soos ŉ bateleur teen bergbloutes.
Lees ander publikasies deur Theresa Postma
Lees soortgelyke Algemeen/Gorrel, Desember 2019 projek - Dans asof niemand kyk nie
Tans is ek 'n praktiserende prokureur te Pretoria wat in skuldberadingsake spesialiseer. Gedurende 2019 woon ek die ATKV skryfskool te NWU by. Verder is ek net 'n persoon met 'n liefde vir Afrikaans en woorde.